SUPER ออกหุ้นกู้ 2.3 พันลบ. ดบ.สูง 4.8% ขายกองทุน-รายใหญ่ 20-22 มิ.ย.นี้
SUPER ออกหุ้นกู้ 2.3 พันลบ.ดอกเบี้ย 4.8% ขายสถาบัน-รายใหญ่ 20-22 มิ.ย.นี้ นำเงินรีไฟแนนซ์-ใช้เป็นทุนหมุนเวียน ชูเรทติ้ง "BBB" แนวโน้ม "บวก"
SUPER ออกหุ้นกู้ 2.3 พันลบ.ดอกเบี้ย 4.8% ขายสถาบัน-รายใหญ่ 20-22 มิ.ย.นี้ นำเงินรีไฟแนนซ์-ใช้เป็นทุนหมุนเวียน ชูเรทติ้ง "BBB" แนวโน้ม "บวก"
18 พ.ค. 2565

บริษัท ซุปเปอร์ เอนเนอร์ยี คอร์ปอเรชั่น จำกัด (มหาชน) หรือ SUPER ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ ครั้งที่ 2/2565 มูลค่าไม่เกิน 2,300 ล้านบาท โดยเป็นมูลค่าเสนอขาย ไม่เกิน 2,000 ล้านบาท และหุ้นกู้สำรองเพื่อการเสนอขายเพิ่มเติมไม่เกิน 300 ล้านบาท อายุหุ้นกู้ 3 ปี อัตราดอกเบี้ยคงที่ร้อยละ 4.80 ต่อปี ชำระดอกเบี้ยทุกๆ 3 เดือนตลอดอายุหุ้นกู้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 20-22 มิ.ย.65 ผ่าน บล.เคจีไอ (ประเทศไทย) บล.เอเซีย พลัส บล.หยวนต้า(ประเทศไทย) บล.กรุงไทย เอ็กซ์สปริง และบล.เคทีบีเอสที
โดยอันดับความน่าเชื่อถือบริษัท อยู่ที่ “BBB” แนวโน้ม “บวก” โดยบริษัท ทริสเรทติ้ง จำกัด เมื่อวันที่ 14 ธ.ค.64
ทั้งนี้ บริษัทมีวัตถุประสงค์นำเงินที่ได้จากการเสนอขายหุ้นกู้ๆ ไปชำระคืนหุ้นกู้ที่จะครบกำหนด จำนวน 1,500 ล้านบาท ภายในเดือน มิ.ย.65 และใช้เป็นเงินทุนหมุนเวียน จำนวน 800 ล้านบาท ใช้ภายในปี 2566